The New Batman Adventures

| Batman> The New Batman Adventures |
| --- | --- |

Tyyli:  Animaatio, seikkailu, toiminta
Kestoaika:  22 min
Luoja(t):  Bruce Timm Paul Dini Alan Burnett
Pääosissa:  Kevin Conroy Tara Charendoff Mathew Valencia Efrem Zimbalist Jr.
Alkuperämaa:   Yhdysvallat
Alkuperäiskieli:  englanti
Verkko:   Nelonen
Esitetty:  13. syyskuuta 1997 – 16. tammikuuta 1999
Tuotantokausia:  2
Jaksoja:  24
Tuotanto
Tuottaja(t):  Bruce Timm Alan Burnett Paul Dini
Vastaava(t) tuottaja(t):  Jean MacCurdy
Ohjaaja(t):  Curt Geda Dan Riba Butch Lukic Atsuko Tanaka Kenji Hachizaki Yuichiro Yano Hiroyuki Aoyama
Käsikirjoittaja(t):  Paul Dini Hilary Bader Rich Fogel Stan Berkowitz Robert Goodman Steve Gerber Bruce Timm Joe R. Lansdale Rusti Bjornhoel Alan Burnett
Tuotantoyhtiö(t):  Warner Bros. Animation
Palkinnot
Voitetut:  Annie (1998, 1999) Daytime Emmy (1998, 1999) Golden Reel (1998) Young Artist (1998)
Ehdokkuudet:  Golden Reel (1998) Annie (1999) Daytime Emmy (1999, 2000)
Aiheesta muualla
Virallinen sivusto
IMDb 
Batman (The New Batman Adventures) on kaksinkertainen Emmy-palkittu spin-off-animaatiosarja Batman-animaatiosarjasta. Se on samalla kolmas DC-animaatiouniversumin sarja. The New Batman Adventures kesti kaksi tuotantokautta, yhteensä 24 jakson verran. Se alkoi 13. syyskuuta 1997 ja päättyi 16. tammikuuta 1999. Sarjan tuottajiin kuului Bruce Timm, Paul Dini ja Alan Burnett. Suomessa sarjaa esitti Nelonen vuonna 2000.
Sarja oli edeltäjäänsä näennäisesti hieman koomisempi ja kulmikkaampi, noudattaen Teräsmies (animaatiosarjan) asettamaa taiteellista ilmettä. Edeltäjäänsä verrattuna sarja ei ollut ehkä visuaalisesti ihan yhtä pimeä ja kontrastinen, mutta tarinat käsittelivät huomattavasti raskaampia ja synkempiä teemoja. Hyvänä esimerkkinä jakso nimeltä "Growing Pains", jossa Savinaama luo itselleen "jälkikasvun" pienen tytön muodossa. Tyttö saavuttaa itsetietoisuuden ja alkaa kavahtaa luojaansa. Robinin epäonnistuessa pelastamaan tyttöä joutumasta Savinaaman "syömäksi", tämä syyttää häntä myrtyneenä uuden ystävänsä murhaamisesta. Myös Batmanin ja Bruce Waynen välinen kaksijakoisuus on hälvennyt ja heitä on vaikeampi erottaa toisistaan. Batmanista on tullut kyynisempi, stoalaisempi ja paikkapaikoin jopa väkivaltaisempi. Tämä aiheuttaa syvää kitkaa hänen ja alkuperäisen Robinin välillä, jota käsitellään jaksossa "Old Wounds".
Synkistä teemoistaan huolimatta sarja on säilyttänyt paljon alkuperäisessäkin sarjassa esiintynyttä slapstick-huumoria ja 90-luvun animaatiosarjoille tyypillistä ajoittaista kevytmielisyyttä muuten melko tummanpuhuvaa sarjaa keventämään.
The New Batman Adventures jatkoi Batmanin tarinoita Gothamissa, mutta tällä kertaa uudella ryhmällä. Kun Batman-sarjassa Batman seikkaili usein yksin tai Robinin kanssa, niin tässä hän oli usein uuden Robinin kanssa estämässä rikoksia. Myös Batgirl oli enemmän mukana, sekä alkuperäinen Robin, Dick Grayson, joka on ottanut itselleen uuden sankarinimen, Nightwingin.
Sarjan ensimmäinen tuotantokausi kesti 13 jaksoa ja toinen 11 jaksoa, jotka kuitenkin näytettiin sekalaisessa järjestyksessä The WB:llä vuosina 1997–1999. Vuonna 2004–2006 Batman-sarja julkaistiin DVD:llä neljässä osassa, joista neljäs DVD sisälsi kaikki 24 jaksoa The New Batman Adventuresista.
Sarjan päätyttyä tammikuussa 1999 ilmestyi vuonna 2003 elokuva nimeltä Batman: Salaperäinen Batwoman, jossa uusi antisankaritar nimeltä Batwoman ilmestyy Gothamiin pysäyttääkseen Pingviinin organisoiman asekaupan.